Pertukaran pemilik lesen vesel sampan, Vesel zon A dan B hanya boleh dilakukan kepada nelayan tulen. Walaupun Amanah Raya telah mengeluarkan surat bagi pemilikan tersebut, vesel hendaklah dipindahmilik kepada nelayan tulen dalam tempoh setahun sama ada dijual atau diberi sebagai hadiah kepada nelayan tulen.
Nelayan tulen adalah nelayan yang mempunyai kad pendaftaran nelayan yang dikeluarkan oleh Jabatan Perikanan Malaysia kepada nelayan yang terlibat secara langsung dalam industri untuk tempoh 120 hari setahun dan tiada pekerjaan lain.